open-index/open-wikipedia-markdown huggingface dataset:
Jamie Lee Curtis

**Jamie Lee Curtis** (født 1958) er en amerikansk skuespillerinne som huskes fra *[[Halloween (film)|Halloween]]*-filmene.

## Biografi
Curtis filmdebuterte i ''Halloween'' (1978) og hadde på begynnelsen av 1980-tallet en rekke sentrale roller i skrekkfilmer, deriblant *[[Tåken]]* (1980), *[[Prom Night (1980)|Prom Night]]* (1980), *[[Terror-toget|Terror Toget]]* (1980) og *[[Roadgames]]* (1981). Hennes karriere tok en ny retning i 1983 da hun fikk en av hovedrollene i komedien *[[Rollebyttet]]*. Hun hadde også en sentral rolle i komedien *[[En fisk ved navn Wanda]]* (1988). På 1990-tallet medvirket hun i filmsuksesser som actionfilmen *[[Sanne løgner]]* (1994) og komedien *[[Olme beist]]* (1997). I 1998 gjentok hun rollen som Laurie i *[[Halloween H20: 20 Years Later]]* og dens oppfølger **' (2002). Hun gjentok rollen ytterligere to ganger i 2021 og 2022. I 2003 hadde hun en hovedrolle i komedien ''[[Freaky Friday (2003)|Freaky Friday]]''.

Curtis tv-debuterte i 1977 i en episode av krimserien ''[[Columbo]]''. Hun hadde deretter faste roller i komiserier som ''Operation Petticoat'' (1977–1978) og ''Anything But Love'' (1989–1992) og har utover dette hatt gjesteopptredener i flere kjent serier og medvirket i flere tv-filmer.

Hun har i løpet av karrieren vunnet to [[Golden Globes]] (1989 og 1995), en [[BAFTA]] (1984), to [[Saturn Award]] (1995 og 2019) og en [[Oscar]] (2023). I 1998 fikk hun en stjerne på [[Hollywood Walk of Fame]].

== Privatliv ==
Curtis har siden 1984 vært gift med [[Christopher Guest]]. Hun er datter av den kjente skuespilleren [[Tony Curtis]].

== Filmografi (utvalg) ==
* 1978 - ''[[Halloween (film)|Halloween]]''
* 1980 - ''[[Tåken]]'' (originaltittel: ''The Fog'')
* 1980 - ''[[Prom Night (1980)|Prom Night]]''
* 1980 - ''[[Terror-toget]]'' (originaltittel: ''Terror Train'') 
* 1981 - ''[[Halloween II]]''
* 1983 - ''[[Rollebyttet]]'' (originaltittel: ''Trading Places'')
* 1988 - ''[[En fisk ved navn Wanda]]''
* 1990 - ''[[Blue Steel]]'
* 1994 - ''[[Sanne løgner]]'' (originaltittel: ''True Lies'')
* 1998 - ''[[Halloween H20: 20 Years Later]]''
* 1998 - ''[[Virus (film)|Virus]]''
* 2000 - ''[[Kast Mona i elven]]''
* 2001 - ''[[The Tailor of Panama]]''
* 2002 - **'
* 2003 - *[[Freaky Friday (2003)|Freaky Friday]]*
* 2008 - *[[Beverly Hills Chihuahua]]*
* 2010 - *[[You Again]]*
* 2018 - *[[Halloween (film, 2018)|Halloween]]*
* 2019 - *[[Knives Out]]*
* 2021 - *[[Halloween Kills]]*
* 2022 - *Halloween Ends*
* 2022 - *[[Everything Everywhere All at Once]]*
* 2025 - *[[Freakier Friday]]*

## Referanser


## Eksterne lenker
* 
*
Opptøyene i Sør-Afrika 2008

**Opptøyene i Sør-Afrika 2008** begynte i Sør-Afrika med en serie opptøyer fra og med 12. mai 2008. Meldinger den 19. mai fortalte at minst 22 mennesker var drept og flere hundre skadet. I tillegg hadde minst 6000 søkt tilflukt i politistasjoner, kirker og andre offentlige steder.

## Bakgrunn for konflikten
Etter urolighetene i Zimbabwe tror en at mellom to og fire millioner mennesker fra Zimbabwe har flyktet til Sør-Afrika. Immigrantene har blitt anklaget for en rekke sosiale problemer, som arbeidsløshet, kriminalitet og boligmangel.

Angrep på utlendinger økte markert i Sør-Afrika siden den siste delen av 2007 og en tror at det har vært et dusinvis med angrep siden begynnelsen av 2008. De verste angrepene før opptøyene startet, skjedde 8. januar 2008 da somaliske butikkeiere ble myrdet i byen Jeffreys Bay og East London og i mars 2008 da syv mennesker ble drept, inklusive folk fra Zimbabwe, Pakistan og en somalier etter at butikkene deres ble satt i brann i Atteridgeville nær Pretoria.

## Opptøyene i 2008
Opptøyene begynte 12. mai i Gauteng-landsbyen Alexandra da lokale innbyggere angrep immigranter og flyktninger fra Mosambik, Malawi og Zimbabwe, drepte to mennesker og såret 40 andre.

Volden spredde seg til andre landsbyer over hele Gauteng-provinsen i Sør-Afrika samme uke, med flere opptøyer og angrep på steder som Diepsloot, Johannesburg, Jeppestown, Hillbrow. Det ble meldt om at en mann ble brent til døde av en mobb nær Reiger Park på East Rand. Politiet hadde arrestert mere enn 200 mennesker for forbrytelser som mord, forsøk på mord, voldtekt, offentlig vold og ran. Bevæpnet politi brukte tåregass og gummikuler for å roe opptøyene i det sentrale Johannesburg, der utlendinger ble angrepet og utenlandskeide butikker ble ranet. I Johannesburg angrep mobben utlendinger fra nærtliggende land, som Zimbabwe og Mosamik. Totalt 22 mennesker ble drept siden midten av mai 2008. Mere enn 6000 mennesker flyktet.

18. mai døde en immigrant etter å ha blitt dekket med sine egne tepper og satt i brann. De grusomme bildene ble vist på framsiden av flere sørafrikanske aviser dagen etter.

## Reaksjoner
* MDCs leder Morgan Tsvangarai, i midlertidig eksil i Sør-Afrika, uttrykte bekymring over angrepene på sine landsmenn og oppfordret alle sørafrikanere om å behandle immigrantene med sympati, heller enn vold og sinne. 
* Den sørafrikanske fagforeningen (COSATU) kritiserte regjeringens svar på krisen og politikk. Ledere oppfordret til lokalbefolkningen om å roe ned voldelighetene.
* «Zimbabwe Exiles Group» kritiserte den sørafrikanske regjeringens respons til opptøyene, spesielt rammet kritikken Thabo Mbeki, og de anklaget han for å være «mere opptatt av å snakke med Mr Mugabe enn å anerkjenne størrelsen på problemet med flommen av folk fra Zimbabwe inn i Sør-Afrika».
* Som svar på voldsomhetene sa president Thabo Mbeki at han ville danne et panel med eksperter som skulle undersøke opptøyene. ANCs leder Jacob Zuma, fordømte angrepene, og sa «Vi kan ikke tillate at Sør-Afrika blir berømt for fremmedhat» i en tale i Pretoria.

## Referanser
Moravian College

**  Moravian College** er et privat universitet i Bethlehem i delstaten Pennsylvania, USA. Det ble opprettet som *Bethlehem Female Seminary* i 1742 og er det sjuende eldste høyere lærested i USA. Det var USAs første lærested som ga adgang for kvinner. I 1954 slo denne opprinnelige skolen seg sammen med en tidligere gutteskole (fra 1743) og dannet *Moravian College & Theological Seminary*.

Presteseminaret spenner over en rekke kristne teologier og tiltrekker studenter fra ulike land til studier mot Master of Divinity og Master of Arts. Videre gis det master-grader innen ulike allmennfag, business-fag og sykepleievitenskap. Musikk-instituttets bygning var sykehus under den amerikanske uavhengighetskrigen. Bygningen Comenius Hall er oppkalt etter Johann Amos Comenius.

Ved universitetet var det 1&nbsp;965 studenter og 196 vitenskapelig ansatte i 2006, og samme året var skolepengene US$ 26&nbsp;775. Studiene gis opp til gradsnivået *First Professional*.

## Referanser


## Eksterne lenker
*
Charles Cyphers

**Charles Cyphers** (1939–2024) var en amerikansk skuespiller, kjent fra de to første *[[Halloween (film)|Halloween]]*-filmene.  

Cyphers medvirket i omlag 30 filmer og 70 tv-produksjoner i løpet av sin karriere. Han hadde også flere sceneopptredener ved forskjellige teatre i Los Angeles. 

Han filmdebuterte i *[[Truck Turner]]* (1974) og tv-debuterte i 1973 i en episode av krimserien *[[The F.B.I.]]* Han hadde en fast rolle i serien *Nick Freno: Licensed Teacher* (1996–1998). Cyphers hadde stort sett biroller på film og har hatt flerfoldige gjesteroller i amerikanske tv-serier.  

Han spilte rollen som sheriff Leigh Brackett i ''Halloween'' (1977) og ''Halloween 2'' (1981). Han gjentok rollen i *[[Halloween Kills]]* fra 2021, som også var hans siste.

## Referanser


## Eksterne lenker
*
Manu Katché

**Manu Katché** (født 27. oktober 1958) i  Saint-Maur-des-Fossés) er en ivoriansk-fransk musiker (perkusjon), kjent fra flere utgivelser i grenselandet pop og jazz, herunder noen norske samarbeid.

Fra 1985 til 1988 ledet han bandet *Preface*, med Jean-Yves d'Angelo på piano og Kamil Rustam på gitar. Manu Katché ble kjent som bidragsyter til albumene *So* (1986) av Peter Gabriel og *Nothing Like the Sun* (1987) av Sting. Senere har han spilt med Afro Celt Sound System, Jeff Beck, Al Di Meola, Dire Straits, Jan Garbarek, Manu Chao, Loreena McKennitt, Youssou N'Dour, Robbie Robertson, Joe Satriani, Tori Amos, Richard Wright, Gibonni. Han har på 2000-tallet spilt i Garbareks trioer (*In praise of dreams*, 2004), samt ledet  sin egen **Manu Katché Quintet**, der de norske musikerne Trygve Seim, Mathias Eick, Tore Brunborg og Ellen Andrea Wang har deltatt.

## Utgivelser
### Egne utgivelser
* 1991 *It's about time*
*1999 *Stick around*
*2005 *[[Neighbourhood (album)|Neighbourhood]]* (ECM), med Jan Garbarek, Tomasz Stanko, Marcin Wasilewski og Slawomir Kurkiewicz
*2006 *Grévin*
*2007 *Playground*, med Trygve Seim, Mathias Eick, Marcin Wasilewski og Slawomir Kurkiewicz
*2010 *Third Round*
*2012 *Manu Katché* (ECM)
*2014 *Live In Concert*
*2016 *Unstatic*
*2018 *Colors*, med Yelena Eckemoff
*2019 *The Scope*

### Deltar på (utvalg)

* 1986 Peter Gabriel: *So*
* 1987 Sting: *...nothing like the sun*
*1989 Youssou N'Dour: *The Lion*
*1990 Jan Garbarek: *[[I Took Up The Runes]]*
*1991 Dire Straits: *On Every Street*
*1992 Jan Garbarek: *Ragas and Sagas*
*1992 Tracy Chapman: *Matters Of the Heart*
*1994 Jan Garbarek: *Twelve Moons*
*1994 Jan Garbarek: *Visible World*
*1997 Nigel Kennedy: *Kafka*
*2009 Jan Garbarek: *Dresden (Live)*
*2011 Hossam Ramzy: *Rock The Tabla*

## Referanser


## Eksterne lenker
* 
* 
* Manu Katchés hjemmeside 
* Fanside
Nancy Kyes

**Nancy Louise Kyes** (født 1949), kjent under navnet **Nancy Loomis**, er en amerikansk skuespiller og kunstner som er kjent for sin medvirkning i de tre grøsserfilmene *[[Halloween (film)|Halloween]]* (1978), *[[Halloween II]]* (1981) og *[[Halloween III: Season of the Witch]]* (1982). 

Kyes filmdebuterte i 1976 i John Carpenters kultfilm *[[Assault on Precinct 13]]* og hadde sin siste rolle i TV-filmen *Lady Boss* fra 1992. 

Hun har siden etablert seg som skulptør i Los Angeles.

## Referanser


## Eksterne lenker
* 
*
Ágnes Keleti

**Ágnes Keleti** (1921–2025) var en ungarsk og israelsk turner og cellist av jødisk bakgrunn. I løpet av karrieren vant hun ti olympiske medaljer hvorav fem gullmedaljer. Polina Astakhova og Nadia Comăneci har like mange gullmedaljer i turn, Larisa Latynina (9 gull) og Simone Biles har flere gullmedaljer. Hun konkurrerte etter fylt 30 år og vant over langt yngre konkurrenter. Keleti deltok i OL første gang da hun var 31 år gammel. Under OL i Melbourne i 1956 ble hun, 35 år gammel, den mestvinnende utøveren og den eldste til å ta gull i turn. I 2004 ble hun utpekt til en Ungarns 12 fremste idrettsutøvere gjennom tidene. Per 1988 var hun fortsatt den eldste vinner av turn i OL.

## Bakgrunn
Ágnes Keleti ble født som Ágnes Klein 9. januar 1921 i Budapest. På grunn av adgangsbegrensning for jøder fikk hun ikke mulighet til å studere ved universitetet etter fullført gymnas. I 1941 ble hun utvist fra idrettslaget sammen med andre "ikke-ariere". Faren Ferenc Klein og andre slektninger døde i Auschwitz etter at tysk styrker tok kontroll over Ungarn og satte i gang holocaust i Ungarn i 1944. Keleti hadde skaffet identitetspapirer som oppga at hun var kristen. Moren Rosza og søsteren Vera overlevde i et svensk hjem med papirer fra organisasjonen til Raoul Wallenberg. Keleti lærte musikk som barn og ble profesjonell cellist. Hun flyttet tilbake til Budapest på sine eldre dager og døde der 2. januar 2025, 103 år gammel, og var den eldste olympiske mester. Over 90 år gammel kunne hun fortsatt gå ut i spagat.

## Virke
Seksten år gammel vant hun sin første av i alt ti ungarske mestertitler. Hun var kvalifisert til å delta i OL 1940 i Helsingfors, som ble avlyst på grunn av andre verdenskrig.

Etter andre verdenskrig gjenopptok Keleti turningen, men gikk glipp av OL 1948 på grunn av en skade. Fire år senere, i en alder av 31 år, deltok hun så i OL 1952 i Helsingfors. I lagkonkurransen kom Ungarn på andreplass, bare slått av laget fra Sovjetunionen. Ágnes Keleti kom på sjetteplass i mangekamp. I enkeltapparatene vant hun gull i frittstående og tok bronsemedaljen i skranke. I gruppegymnastikk var hun med på å ta bronse for Ungarn.

Under OL 1956 i Melbourne tok Ungarn sølvmedaljene i lagkonkurransen, 1,3 poeng bak Sovjetunionen. I apparatfinalene tok Keleti gull i skranke og bom. I frittstående tok hun delt gull med russiske Larisa Latynina. På grunn av et svakt resultat i hopp måtte hun nøye seg med sølv i mangekampen, 0,3 poeng bak Latynina. Ungarn tok også gull i den siste turnøvelsen, gruppegymnastikk.

Etter OL i Melbourne dro ikke Keleti tilbake til Ungarn og søkte politisk asyl i Australia, sammen med 50 andre ungarske utøvere. Etter at også moren og datteren greide å forlate Ungarn, dro alle videre til Israel i 1957. Ágnes Keleti underviste i 29 år ved Wingate-instituttet, den israelske idrettshøyskolen i Netanja.

Gullmedaljer i OL

* 1952: Frittstående
* 1956:
** Skranke
** Bom
** Frittstående
** Frigymnastikk (lag)

Hun ble nummer 3 i skranke i Helsinki i 1952 og nummer 2 i mangekamp i Melbourne 1956.

## Referanser


## Eksterne lenker
* 
* 
* 
*  Whatever happened to Ágnes Keleti
Djurgårdsteatern

**Djurgårdsteatern**, var et teater i Stockholm som var i drift mellom 1801 og 1929, fra 1864 i et nytt bygg. Det ble grunnlagt i 1801 og var et av få teater i Stockholm mellom 1798 og 1842, da det var kongelige teatermonopol i hovedstaden. Det anses å ha erstattet Stenborgs Teater, som ble stengt i 1799. Det var siden et av Stockholms mest velkjente teater fram til 1929.   

## Historie
I 1795 hadde skuespilleren Abraham de Broen på Dramaten bedt om og fått kongelig tillatelse til å bygge og drive et teater for seg selv, sin frue og sine barn, et privilegium bare for dem så lenge de anvendte seg av det. I 1798 ble et kongelig teatermonopol innført som innebar at teatervirksomheten ble reservert for Dramaten og Operaen innenfor Stockholms bygrense. Dette teateret åpnet allikevel på Djurgården i 1801. Den var et lokale for omkringreisende teaterselskap, da de besøkte Stockholm, og drev det bare på somrene. Det betydde at den ikke truet teatermonopolet; den ble også kalt "sommerscenen". 

Teateret ble først drevet av Abraham de Broen og siden av enken og sønnen hans Isaac de Broen og mellom 1815 og 1834 av skuespilleren Karl Wildner, gift med Isaacs søster Debora Aurora.

Det ble sagt om teaterets kompani at det først bestod for det meste av "tidligere betjenter og tjenestepiker", men det ble snart vanlig med gjesteopptredener av kjente aktører – mange seinere berømte skuespillere begynte også sin karriere der. Troppen spilte ikke bare i teateret, men turnerte også på landsbygden. Det beskrives som et lite teater som både var gemyttlig og mindre høytidig.

Teateret ble et "ordentlig" året rundt teater etter den store streiken ledet av Olof Ulrik Torsslow på Dramaten i 1834. Karl Wildner overlot de Broen-familiens teaterprivilegium til Torsslow og Pierre Joseph Deland. Paret Torsslow, på samme måte som andre skuespillere som fikk avskjed fra Dramaten etter streiken, opptrådte da på Djurgårdsteatern om somrene, og i Kirsteinska huset, et privateid festlokale som ble brukt til ulike tilstelninger, om vinteren. Det pågikk en debatt om å oppheve monopolet, og da Torsslow i 1841 meddelte at han tenkte å begynne med å spille teater også om vintrene i Djurgårdsteatern enten man hindret ham eller ikke, var forbudet i praksis opphevet. Det skjedde formelt i 1842.

Mange blivende teaterdirektører for reisende selskaper arbeidet her; J.A Lambert,(som 1823-30 ledet J.A.Lindqvists trupp fra 1793), Lönnbom, Bonuvier, Julius Fredrik Widerberg, (som overtok Lamberts trupp), Anders Peter Berggren, Kristoffer Svanberg, Stålberg, Djurström (som overtok Stålbergtruppen) og Hessler.    

I 1863 brant Djurgårsteatern ned, men ble bygget opp igjen 1864-66 og var siden i drift igjen fram til 1929, då den igjen brant ned.

## Kilder
* Georg Nordensvan, "Svensk teater och svenska skådespelare från Gustav III till våra dagar; Första bandet, 1772-1842"
Gergely Horváth

**Gergely Horváth** (født 5. juni, 1975) er en ungarsk spydkaster. Han vant bronsemedalje under Sommeruniversiaden i Beijing i 2001. Horváth har en bestenotering på 81.55 meter, oppnådd i august 2003 i Nyíregyháza, Ungarn.

I 2007 testet Horváth positivt på Boldenon, og han ble utestengt fra september 2006 til september 2008.

## Referanser

## Eksterne lenker
*
Manu Ginóbili

**Emanuel David «Manu» Ginóbili** (født 28. juli 1977 i Bahía Blanca) er en argentinsk tidligere basketballspiller.

Ginóbili spilte i NBA for San Antonio Spurs. Han har fire ganger blitt amerikansk mester (2003, 2005, 2007 og 2014) med denne klubben. I mars 2003 ble Ginóbili kåret til månedens debutant («Rookie of the Month»). Sesongen 2005 ble han også tatt ut på sesongens "All-Star"-team.

Han la opp i august 2018.

## Landslaget
Ginóbili regnes som en viktig spiller på Argentinas herrelandslag i basketball. Under VM i basketball 2002 i Indianapolis slo Argentina det stjernespekkede laget til USA, og Argentina endte på andreplass i mesterskapet.

Under OL 2004 i Athen gjentok Argentina det gode mønsteret ved å slå ut USA i semifinalen. 28. august 2004 vant Argentina finalen mot Italia, og Ginóbili ble valgt til OL-turneringens beste spiller. Denne dagen ble Argentinas beste OL-dag noensinne, samme dag vant  også OL-gull. Dette var landets første olympiske gullmedaljer siden OL 1952 i Helsingfors.

## NBA
### Ginóbilis utmerkelser i NBA

### Statistikker fra Ginóbilis NBA-karriere

#### Tegnforklaring

#### Sesongen

#### Sluttspill

## Referanser


## Kilder
* Offisiell nettside (engelsk)
* 

## Eksterne lenker
* 
*
Glasgow Green

**Glasgow Green** er en park i den østlige delen av Glasgow, Skottland på den nordre elvebredden til Clyde. Parken er den eldste i byen og historien kan dateres tilbake til det 15. århundre. 

Jakob II av Skottland tildelte i 1450 landområder til biskop William Turnbull og folket i Glasgow. Området var på denne tiden meget annerledes enn i dag og var kupert og myrete. Det rant også flere små elver gjennom området. Parken ble på denne tiden brukt til en rekke ulike formål blant annet svømming og tørking av fiskegarn. I 1752 ble parken utvidet mot øst da et område kalt «Fleshers' Haugh» ble kjøp opp av en privat eier. 

I 1817 og 1826 ble det gjort arbeid for å gjøre parken bedre, blant annet ble elvene lagt i rør, området ble drenert og flatet ut. Senere ble det oppdaget kull under parkområdet, og det ble fremmet forslag om kulldrift, noe som vakte stor motstand i befolkningen. Forslag om gruvedrift ble fremsatt mange ganger i løpet av 1800-tallet, men ble aldri godkjent av myndighetene.

Parken var også idrettsarena. På «Fleshers' Haug» spilte i 1872 et lag bestående av medlemmer fra en lokal roklubb en fotballkamp. Dette laget ble senere til Rangers FC. Opp gjennom tidene har det også vært en rekke demonstrasjoner og folkemøter på Glasgow Green. På 1800-tallet var parken flere ganger møtested for politisk aktivitet, bl.a. under de radikales krig (Radical War) omkring 1820. 

I 1898 ble People's Palace åpnet i utkanten av Glasgow Green. Østsiden av byen var på denne tiden overbefolket og befolkningen slet med dårlig helse. For å skape et kulturelt senter i denne delen av byen ble People's Palace åpnet med bibliotek, museum og kunstgalleri.

Parken har i dag en rekke fontener og monumenter. Den mest markante av disse er søylen som er over 43 meter høy til minne om Lord Nelson. Søylen ble satt opp i 1806, året etter at Nelson døde og var det første monumentet til minne om den store admiralen i Storbritannia. To år etter at monumentet ble satt opp ble det rammet av et lyn slik at de øverste seks meterne kollapset. Det ble reparert igjen i løpet av kort tid. 

## Referanser
Aleksandr Popov (svømmer)

**Aleksandr Vladimirovitsj Popov** (også Alexander Popov, russisk: Александр Владимирович Попов, født 1971) er en russisk tidligere olympisk gullvinner i svømming. Allment er han betraktet som en av tidenes største sprintere i svømmearten fristil.

## Karriere
Popov ble født i Nizjnjaja Tura i Sverdlovsk oblast og begynte å svømme i en alder av 8 år ved sportsskolen for barn og ungdom ved Fakel sportskompleks i Lesnoj. På den tiden var Popov redd for vann, men faren hans insisterte på at han skulle ta svømmetimer ved idrettsakademiet. Popov startet karrieren som brystsvømmer, men byttet til fristil da han ble medlem av Gennadij Toiretskijs lag i 1990, etter initiativ fra hovedtreneren for Sovjetunionens landslag (Team Glep Petrov). Etter det flyttet han fra Russland til Australia for å være med treneren sin.

Popov vant 50 og 100&nbsp;m fri i de olympiske sommerlekene i Barcelona i 1992, og gjentok denne bragden i de olympiske leker i Atlanta i 1996. Han ble da den første til å klare denne bragden siden Johnny «Tarzan» Weissmuller.

En måned etter OL i Atlanta ble Popov knivstukket. Han og en vennegjeng havnet i krangel med noen fruktselgere i Moskva. Stikket snittet lungen hans, rispet nyrene og ødela en membran som omkapsler lungene. Han ble hasteoperert, og tilbrakte tre måneder under rehabilitering. Popov kom seg på beina igjen, og tok to EM-gull i Sevilla i 1997.

## Se også
* Verdensrekorder i svømming

## Referanser


## Eksterne lenker
*
Jordskjelv i Kina

**Jordskjelv i Kina** kan vise til:

* Jordskjelvet i Haicheng 1975
* Jordskjelvet i Haiyuan 1920
* Jordskjelvet i Shaanxi 1556
* Jordskjelvet i Tangshan 1976
* Jordskjelvet i Wenchuan 2008
Shane Hmiel

**Shane Hmiel** (født 15. mai 1980 i Pleasant Garden, Nord-Carolina), er en tidligere NASCAR-fører, som kjørte   for Braun Racing til han ble utestengt på livstid etter sin tredje positive dopingtest.

## NASCAR karriere
Shane Hmiel var en av de mest kontroversielle NASCAR-førerne, med tre positive dopingtester, samt sine ofte ufine uttalelser om andre konkurrenter gjennom en rekke intervjuer.  

I 2001, ble han 'Rookie of the Year' i 'NASCAR Goody's Dash Series', med to seirer, samt 13 topp 10 plasseringer.

Gjennom sin fireårige karriere i NASCAR, deltok han i syv Nextel Cup races, 83 Busch races, og 29 Craftsman Truck races. Han hadde èn seier, i 'Truck series Las Vegas 350' i 2004.
I februar 2006, ble Hmiel utestengt på livstid for doping.

## Referanser


## Eksterne lenker
* 
* Shane Hmiel driver page on Racing One
* Shane Hmiel wrecks Dale Jarrett (video)
Rundhaug

**Rundhaug** er et tettsted i Målselv kommune i Troms.

Rundhaug kan betegnes som «sentrum» i Mellombygd og strekker seg fra Myre oppover til Maukdal, Jensberg, Bakkehaug, Nordmo og Nymo, mens bygda på den andre sida av elva strekker seg fra Grøtte oppover til Skjervelvdalen, Løvberg, Kirkesnesmoen, Kirkesdalen og Alapmoen. Både Maukdal og Bakkehaug har tidligere vært poststeder. Eiendommer på denne strekningen er tildelt offentlig adresse til Mellombygdveien, fra Rundhaug og oppover mor Øverbygd er adressen Øverbygdveien, mens den andre sida av elva har offentlig adresse Bardufoss.

Målselva snor seg forbi Rundhaug sentrum og har lange tradisjoner som en god lakseelv. Mange laks over 20 kg har blitt dratt opp av denne elva.

I Rundhaug ligger Mellembygd kultur- og oppvekstsenter, som er en offentlig grunnskole.

## Historie
Under andre verdenskrig hadde de tyske okkupasjonsmyndighetene en fangeleir for russiske krigsfanger på Rundhaug. Okkupasjonsmakten brukte også fjellhuler innunder Rundhauglia som bunkere; Mellembygd mannskor holder fra tid til annen konserter i en slik bunker.

## Dialekt og lokalkoloritt
Rundhaug-dialekten er ansett som karakteristisk, og innbyggerne fra stedet kalles ofte «dølan» av folk fra de omkringliggende byene. Det har blitt tradisjon at musikere og andre kulturbærere fra Rundhaug drar på en årlig utfart til Tromsø før jul, og dette omtales som «Dølan kommer til Tromsø», eventuelt «Dølahelga».

## Innbyggertall
Det bor cirka 85 innbyggere i Rundhaug, mens det rundt Mellombygd bor 609 innbyggere per 1. januar 2018. Det bodde dobbelt så mange folk i Mellombygd på 1970-tallet enn det gjør i dag på grunnen av folkeforflytninger.

## Referanser
Fredspalasset

**Fredspalasset** (nederlandsk *Vredespaleis*) er en bygning i Haag, Nederland, som huser Den internasjonale domstolen, Haagakademiet for internasjonal rett, Den faste voldgiftsdomstolen samt Fredspalassets bibliotek. Det avholdes ofte konferanser om folkerett og andre ting relatert til det internasjonale samfunnet.

Det første initiativet til Fredspalasset ble tatt av Andrew Carnegie i 1900, da han etter Haagkonferansen i 1899 ønsket et sted hvor Den faste voldgiftsdomstolen kunne treffes, og å opprette et spesielt bibliotek. Den faste voldgiftsdomstolen kunne ikke kjøpe land selv, etter nederlandsk lov, så Carnegie grunnla Carnegie Foundation for det formål, samt skjenket stiftelsen en formue.

Byggingen kom i gang etter en arkitektkonkurransene Carnegie utlyste. Vinnerbidraget var en nyrenessansebygning av den franske arkitekten Louis M. Cordonnier, og bygningen ble konstruert av den nederlandske arkitekten Van der Steur. Omgivelsene ble designet av Thomas Hayton Mawson. Alle nasjoner skulle bidra med byggematerialer; for Norges vedkommende ble det granitt.

Oppføringen ble påbegynt i 1907, og avsluttet med en åpningsseremoni den 28. august 1913. Fredsilden, som alltid brenner, ble da tent ved palassets inngang.

Den faste voldgiftsdomstolen (PCA), Fredspalassets bibliotek for internasjonal rett, Haagakademiet for internasjonal rett og Carnegie Foundation har benyttet bygningen siden 1913. Mellom 1922 og 1946 benyttet Den faste domstol for mellomfolkelig rettspleie bygningen, hvilket førte til at biblioteket ble flyttet til en annen bygning i samme område. Fra 1946 var det også Den internasjonale domstolens sete, etter at FN hadde blitt grunnlagt. I tillegg har også Det internasjonale krigsforbrytertribunalet for det tidligere Jugoslavia brukt bygningen.

## Litteratur
* Arthur Eyffinger, *The Peace Palace*, ISBN 90-6611-331-6

## Referanser


## Eksterne lenker
* 
*  Fredspalassets bibliotek
Tongjiang (Bazhong)

**Tongjiang** (kinesisk: 通江县; pinyin: *Tōngjiāng Xiàn*) er et fylke i byprefekturet Bazhong i provinsen Sichuan i Folkerepublikken Kina. Det har en befolkning på 703.070 (1999). 

## Kulturminner
Det gamle hovedkvarteret til Fjerde frontarme i Den røde armé (*Hongsi-Fangmianjun Zongzhihuibu jiuzhi*), Tusen-Buddga.hulenei Tongjiang (*Tongjiang Qianfo yanshiku*) fra Tangdynastiets tid, såvel som steininnskriftslagordene fra den lange marsjen i Tongjiang (1933-1934) (*Tongjiang Hongjun shike biaoyu qun*) er oppførte på Folkerepublikken Kinas liste over kulturminner.

## Eksterne lenker
* 
* Infoside 
* Site of Headquarters of Fourth Front Army of Red Army
* Fjerde frontarme
* Tongjiang Hongjun shike biaoyu qun
Tongjiang (Jiamusi)

**Tongjiang** (kinesisk: 同江; pinyin: *Tóngjiāng*) er et byfylke i byprefekturet Jiamusi i provinsen Heilongjiang i Folkerepublikken Kina. Det har en befolkning på 161&nbsp;666&nbsp;innbyggere (1999).

## Administrative enheter
**Subdistrikter:**
*Xinglin (杏林街道); Hexing (和兴街道); Ankang (安康街道); Xingfu (幸福街道);
**Storkommuner:**
*Tongjiang (同江镇); Leye (乐业镇); Sancun (三村镇); Linjiang (临江镇);
**Kommuner:**
*Xiangyang (向阳乡); Qinghe (青河乡); Jinchuan (金川乡); Yinchuan (银川乡); Jiejinkou for hezhenfolket (街津口赫哲族乡); Bacha for hezhenfolket (八岔赫哲族乡).

## Samferdsel
Kinas riksvei 221 slutter i Tongjiang. Den begynner i Harbin.
Tongjiang

**Tongjiang** kan være:

*Fylket Tongjiang i byprefekturet Bazhong i provinsen Sichuan i Folkerepublikken Kina
*Byfylket Tongjiang  i byprefekturet Jiamusi i provinsen Heilongjiang i Kina
Åsgårdstrandsdagene

**Åsgårdstrandsdagene** er en byfest i Åsgårdstrand som går over tre dager til ende den andre helgen i juni hvert år.

Åsgårdstrandsdagene er registrert som en stiftelse i Enhetsregisteret og med ca. 100 frivillige støttespillere og godt samarbeid med andre lokale foreninger, har dette etter hvert blitt en stor organisasjon som både skaper liv og røre for store og små, men også bidrar til det gode miljø og fellesskap som er i byen. 

Overskuddet fra dagene går tilbake til foreninger og organisasjoner i Åsgårdstrand. Rammen rundt dagene er konsert i Munchparken, markedsboder, gatemusikanter, caféer, boder, konkurranser for store og små, kunstutstillinger og ikke minst, opptoget under avslutningen av dagene.

Åsgårdstrandsdagene gjennomføres samtidig som Færderseilasen og det er et fantastisk syn å se alle båtene på fjorden, vanligvis fredag kveld på vei ut og når de er på vei til Horten på lørdag.

## Historie
Ettersom Åsgårdstrand ligger ved sjøen er det naturlig at det var den nyoppstartede Åsgårdstrand Sjømannsforening som tok initiativ til Åsgårdstrandsdagene i juli 1946. 

I de første årene var dette en formidabel suksess, byen sto på hodet med både tivoli og gode opptog. Men, i 1963 dabbet interessen av, det ble et for stort løft for alle de ildsjeler som var involvert. 

Årene gikk og det begynte å nærme seg 100 år siden Edvard Munch for første gang besøkte Åsgårdstrand, en begivenhet man behørig burde feire. Kreativiteten slo ut i full blomst og i 1988 ble det på nytt etablert et styre og Åsgårdstrandsdagene ble tatt opp igjen i 1989.

## Eksterne lenker
* Offisielle hjemmesider
* Åsgårdstrand båtforening om byfesten
Åsgårdstrand Sjømannsforening

**Åsgårdstrands sjømannsforening** er en av landets yngste sjømannsforeninger. Den ble stiftet i så sent som i 1945, på tross av at Åsgårdstrand blir beskrevet som en gammel sjøfartsby.

Foreningen har siden 1949 avholdt sine møter i huset i Havnegaten, som de senere kjøpte da kommunen ønsket å selge eiendommen (9. mars 1960). Husets drift og vedlikehold er nå en av foreningens hovedoppgaver.

Foreningen har et tak på 90 medlemmer. De har eget Damelag med 40 medlemmer som bidrar med økonomisk hjelp til husets vedlikehold, og støtter opp om Redningsselskapet og institusjoner i nærmiljøet og kommunen.

## Eksterne lenker
*
Myrbuemåler

**Myrbuemåler** (*Macaria carbonaria*) er en sommerfugl i gruppen av de egentlige målere (Geometridae). Denne arten, som er regnet som en truet art i Mellom-Europa og Storbritannia, er ganske vanlig i det nordlige Skandinavia. Den ligner ganske mye på hunnen av den vanlige arten lyngmåler (*Ematurga atomaria*), men er mørkere og mer kraftig tegnet.

## Utseende
En forholdsvis liten, middel slank måler, vingene er lyst gråbrune med mørke tverrbånd. Kroppen er mørkegrå, med ganske lange, utstående hår som gjør at arten virker litt rufsete. Forvingen er ikke innskåret bak vingespissen, vingen virker mer rundet enn hos de andre buemålerne (slekten *[[Macaria]]*). Vingene har tre brede, svartbrune tverrbånd, disse har en tydelig knekk i midten. Forvingen har også et ufullstendig, hvitt tverrbånd nær spissen. Vingenes ytterkant er mørk. Hårfrynsene langs vingenes ytterkanter er vekselvis hvite og mørke. Larven er forholdsvis kraftig, glatt og matt grågrønn på farge, med en lys stripe langs siden.

## Levevis
Denne arten lever på myrlendt terreng og næringsfattige heier. Larvene lever på melbær (*Arctostaphylos uva-ursi*), der de spiser på unge skudd. De voksne målerne flyr om våren, i tide til at larvene kan klekkes når det nye årsskuddene spirer frem på næringsplanten. Denne arten overvintrer som puppe. I Mellom-Europa og Storbritannia, der områder med melbær er forholdsvis uvanlige, regnes denne arten for sjelden og truet, men den er vanligere i nord.

## Utbredelse
*Macaria carbonaria* finnes fra fjellene i Mellom-Europa og Skottland nord til Skandinavia og videre østover til det nordøstlige Sibir. I Norge er den funnet i innlandet fra Østfold nordover til Finnmark, vanligst i nord.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK Biodiversity Action Plan - Netted Mountain Moth (''Macaria carbonaria'')
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Luz

**Luz** kan vise til:

*Luz (navn) – forkortelse for  et kvinnenavn
*Luz (Minas Gerais) – forkortelse for  en brasiliansk kommune i delstaten Minas Gerais
Destroyer-krigsmerket

**Destroyer-krigsmerket** (*Zerstörer-Kriegsabzeichen*) er en tysk militær utmerkelse.

## Historie
Merket ble introdusert 4. juni 1940 av Storadmiral Erich Raeder for offiserer og mannskap på marinens jagere. Merket ble også utdelt til mannskap på torpedobåter og motortorpedobåter inntil MTB-krigsmerket ble innført i 1941. Ca. 6000 merker ble utdelt. 

## Kriterier
Før 10. oktober 1940 ble merket utdelt til mannskap som deltok i slaget om Narvik. Etter denne dato var kriteriene en av følgene: 
* Tre stridshandlinger mot fienden
* Minimum 12 patruljer uten strid
* Å overleve senket skip
* Skadet eller drept i strid
* Utmerket utført tjeneste
* Utført en heltedåd
* Senke en fiendtlig undervannsbåt

## Design
Merket ble designet av *Paul Casberg* fra Berlin. Som modell for skipet på merket brukte han flaggskipet «Zerstörer Wilhelm Heidekamp Z-21» som ble senket 10. april 1940 i slaget om Narvik. Selve merket består av en oval ekekrans hvor fronten av skipet passerer i kransen fra høyre mot venstre. Øverst er Wehrmacht-ørnen med hakekors i klørne. Først ble merket produsert i buntmetall, senere sink. Ekekransen og ørnen er gullfarget mens båten og havet er sølvfarget. En tøyversjon eksisterte også, 54mm x 42mm, for bruk i tjeneste.

## Kilder
* THE KRIEGSMARINE DESTROYER WAR BADGE: ZERSTOERER-KRIEGSABZEICHEN

## Se også
* Liste over tyske militære utmerkelser 1933-1945
Åsgårdstrand Seilforening

**Åsgårdstrand Seilforening** (stiftet i 1935) er en seilforening fra Åsgårdstrand, som er tilsluttet Vestfold Seilkrets og Norges Seilforbund. Antall registrerte medlemmer er 220 ved begynnelsen av 2018.

## Målsetning
Foreningens primære målsetning er å fremme interessen for seilsport på alle plan, spesielt ved å drive kursvirksomhet og trening for jolleseilere – nybegynnere og viderekomne, og arrangere konkurranser for joller, kjølbåter og havseilere. I tillegg er foreningen et fellesskap for seilbåteiere i Åsgårdstrand og omland.

## Daglig virke
Hver tirsdag ettermiddag i sesongen arrangeres det en uformell regatta for tur og havseilere, som er åpen for alle.

Foreningen disponerer et eget klubbhus som ligger nord i Åsgårdstrand havn, samt nærliggende arealer og bryggeanlegg, samt et antall båter som brukes ved trening og i forbindelse med regatta-arrangementer. Bryggeanlegget er primært for jolleseilere og foreningens båter, men har også noen gjesteplasser for besøkende turbåter.

Baner for trening og regatta kan legges ganske nær havna, det er også mulig å legge en bane lenger ut i fjorden syd for Bastøya, hvor det normalt er noe mer vind. Baner for tur og hav-seiling arrangeres på faste merker som legges ut i begynnelsen av hver sesong.

Medlemskap er åpent for alle interesserte, enten de er aktive seilere eller ikke. Klubbhuset har utmerkede selskapslokaler, der medlemmer har fordeler ved leie.

## Eksterne lenker
*
Luz (navn)

**Luz** er et kvinnenavn som betyr «lys» på spansk. Det er tatt fra en av titlene på jomfru Maria: *Nuestra Señora de la Luz*, «Vår Frue av lyset».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Luz Casal (f. 1958), spansk pop-artist

## Referanser


## Eksterne lenker
*
Åsgårdstrand Idrettsforening

**Åsgårdstrand Idrettsforening** ble opprettet i 1936 og holder til i eget klubbhus ved Bakkeåsen i Åsgårdstrand.

I 2008 er det to undergrupper  i idrettsforeningen, nemlig fotball og turn.

## Fotballgruppa
ÅIF fotball disponerer to store fotballbaner, der den ene er belagt med kunstgress og er opplyst av lyskastere.
I tillegg består idrettsanlegget av én liten bane, samt en liten grusbane.

ÅIF A-lag spiller i 4. divisjon i 2024.

I tillegg har klubben mange yngre lag i lille- og miniputtseriene, samt junior og old boys.

### Cuper og turneringer
**Paletten Cup** er en fotballcup for klassene fra junior og lavere og går over to dager.

De siste årene har de hatt ca. 70 – 80 lag på cupen. Det spilles kamper uten sluttspill i 5'er og 7'er klassene og det er premier til alle deltagere i disse årsklassene. I 11'er klassene settes det opp lagspremier til de beste.

Klubben satser på å få til et så godt sportslig opplegg som mulig og der antall lag i klassene tillater det setter de opp 4 kamper per lag. Hver kamp spilles over 2 omganger a 10-15 min (avhengig av klasse).

Cupen går på ÅIF's anlegg i Åsgårdstrand. Det er et oversiktlig område med to 11'er baner, hvorav en er kunstgress og en er naturgress, og en 7'er bane. Banene deles opp i mindre spilleflater etter behov. Parkering ca. 100 meter fra anlegget.

## Turn
Det er for tiden lav aktivitet i ÅIF turn, grunnet mangel på egen allaktivitetshall. Denne er dog under planlegging og da forventes mer aktivitet også i andre idrettsgrener enn fotball.

## Åsgårdstrand på Tvers
ÅIF står også for utgivelsen av Åsgårdstrands eget blad. Utgivelsen ble avsluttet i 2019.

Åsgårdstrand på tvers tok mål av seg å gi innbyggerne i Åsgårdstrand et friskt og levende bilde av det lokale foreningslivet.  Bladet kommer ut fire ganger i året og blir delt ut til alle husstander gratis.  Åsgårdstrand Idrettsforening står for utgivelsen, og redaktør er Knut Skjeldbred.  Med i redaksjonskomiteen er Bengt A. Berg og Paul-Erik Bergmann.
I 2009 er Redaktør Per Øyvind Strand, Åsgårdstrand på Tvers er i sin 18. årgang. Medlem av redaksjonen er Ståle Rydberg, som også er markedsansvarlig for Åsgårdstrand Idrettsforening.

## Referanser


## Eksterne lenker
*
Kalsiumdiglutamat

**Kalsiumdiglutamat**, også kalt **kalsiumglutamat**, er en kjemisk forbindelse med formelen Ca(C5H8NO4)2. Forbindelsen er et surt kalsiumsalt av glutaminsyre, og er mest kjent som smaksforsterker med E-nummer E623. Det er glutamat som virker smaksforsterkende, så kalsiumglutamat har den samme smaksforsterkende egenskapen som natriumglutamat, men altså uten natrium. Kalsiumglutamat kan derfor brukes til å redusere bruk av bordsalt (NaCl). Som kilde til kalsiumioner, brukes forbindelsen derimot som førstehjelp mot saltsyre.

## Referanser
Solfrid Heier

**Solfrid** «**Winnie**» **Heier** (født 1945) er en norsk skuespiller og sanger, kjent fra film og fjernsyn.

Heier har spilt i filmer som *[[Skjær i sjøen]]*, *[[Balladen om mestertyven Ole Høiland]]*, *[[Olsen-Banden]]*, *[[Krigerens hjerte]]* og *[[Ute av drift!]]*. Hun scenedebuterte 17 år gammel i Oslo Nye Teaters musikal *Dikter i ulvepels* og har siden også spilt på Riksteatret, Trøndelag teater, Chateau Neuf og Stadsteatern i Stockholm, samt hatt gjesteroller i TV-serier som *[[Karl & Co]]*, *[[Hotel Cæsar]]* og *[[Mot i brøstet]]*.

Hun platedebuterte i midten av 1960-årene med artistnavnet «Winnie». I 1967 kom hun på 3.-plass i den norske Melodi Grand Prix sammen med Toril Støa med låta «Skitur». Heier var også plateartist i Sverige.

I 2007 var hun eneste skuespiller i stykket *[[Alkymisten]]*, basert på boken av Paulo Coelho, på blant annet Christiania Theater.

## Filmografi
* 1965 – *[[Skjær i sjøen]]* – Lone
* 1968 – *[[Sus og dus på by'n]]* – Olga
* 1969 – *[[Olsen-Banden]]* – Ulla, Bennys forlovede
* 1969 – *[[Brent jord]]* – Herdis
* 1970 – *[[Balladen om mestertyven Ole Høiland]]* – Taterpiken
* 1974 – *[[Under en steinhimmel]]* – Martha
* 1992 – *[[Krigerens hjerte]]* – Mrs. Simmonaes
* 1994 – *[[Ute av drift!]]* – Jorunn Verde
* 2005 – *[[Olsenbanden jr. på Cirkus]]* – Fru Flamingo

## Diskografi (Sverige)
* 1965 – «Tänk om han säger nej»/«Usla karl» (Karusell KFF&nbsp;625)

## Referanser


## Eksterne lenker
* Egen hjemmeside med mer biografi og bilder
*
Julestrømpe

**Julestrømpe** har lange tradisjoner i Skandinavia, men stammer opprinnelig fra England og Amerika. En lang strømpe eller sokk ble hengt opp på julaften, slik at nissen i løpet av julenatta kunne legge i godteri og andre småting, som barna fikk da de sto opp på juledagsmorgenen. Etter krigen ble det imidlertid mer vanlig å få julenissen på besøk om julaften. 

I senere tid har tradisjonen med julestrømpe dukket opp igjen, men nå gjerne på andre dager enn juledagen, kanskje helst julaftens morgen, slik at barna fikk noe i ventetiden. Julestrømper på juletrefester og slikt har vært vanlig, selv om strømpa som oftest har blitt byttet ut med poser.

I USA – der den store gaveutdelingen vanligvis finner sted først i skumringen første juledag, har barna som vane å henge opp julestrømpene julaften, gjerne ved peisen om en slik finnes, ellers i entreen eller nær juletreet. Det første de gjør juledags morgen er å sjekke strømpene, som da er fylt med små «ventegaver» (stocking stuffers) som godteri og små leker.

## Referanser
ENorge-planen

**eNorge-planen** - «eNorge 2009 – det digitale spranget» – er et policydokument for Regjeringen hvor det er fastsatt hvilke mål som er satt for Norge som et moderne informasjons- og kunnskapssystem. I eNorge-planen ble det nedlagt tre grunnleggende forutsetninger for å nå dette målet, nemlig tilgang, komptanse og tillit. Denne planen er utarbeidet av ti departementer, ved siden av 30 bedrifter og organisasjoner som har kommet med innspill.

## Kilder
*
*

## Eksterne lenker
*
Vampyrblod (trilogi)

***Vampyrblod*** (engelsk: *Vampire Blood*; i USA kalt **Cirque du Freak Trilogy**) er den første trilogien i *[[Sagaen om Darren Shan]]* av forfatteren Darren Shan. Den består av bøkene *[[Skrekkens sirkus]]*, *[[Vampyrens assistent]]* og *[[Tunneler av blod]]*.

Disse bøkene viser hvordan Darren må tilpasse seg sitt nye liv, og hva det medfølger. Den første boken er grunnen til hvordan han ble en halv-vampyr og hva han må gi opp for å redde sin beste venn. Men brukes også til å introdusere figuren, den andre og tredje boka går mer i detaljer om hvordan han forandres og hva han aldri vil kunne gjøre.

Hovedtema for hele trilogien er utrygghet. Han har nettopp blitt omvandlet til noe som få ville akseptert, og det faktum at han faktisk bare er et barn fører til at han vil få en mørkere og mer uvanlig måte å vokse opp på.

## Eksterne lenker
* ''Vampire Blood'' 
* ''Cirque du Freak''
Norfolk and Norwich Festival

**Norfolk and Norwich Festival** er en musikk-, drama- og kunstfestival som hvert år blir holdt i Norwich i Norfolk i England fra begynnelsen til midten av mai. Festivalen ble for første gang holdt i 1772, da for å støtte byggingen av Norfolk & Norwich Hospital (Norfolk and Norwich University Hospital). Den vokste vesentlig i 1990-årene da den var ledet av Marcus Davey som nå driver Londons kjente kunstfestival Roundhouse.

## Eksterne lenker
* Nnfestival.org.uk &ndash; offisiell hjemmeside
Kvadraturen videregående skole

**Kvadraturen videregående skole** (tidligere **Kvadraturen Skolesenter**) er en norsk videregående skole som holder til i Tollbodgaten 75 i Kristiansand.

Skolens historie startet i 1812 med etableringen av en søndagsskole for unge håndverkere. I dag er Kvadraturen videregående skole en stor kombinert videregående skole med omtrent 1100 elever som kan tilby et mangfold av utdanningstilbud innen yrkesfag og studiespesialiserende utdanningsløp.  

På yrkesfag har skolen mange ulike utdanningstilbud innen helse- og oppvekstfag, elektrofag samt teknologi- og industrifag. Her er hovedmodellen to år i skole og to år i lære. Utdanningsprogrammene fører frem til de sertifikater og fagbrev som kreves for å arbeide innenfor disse fagene, innen ett mangfold av yrker. Og for elever som ønsker å få generell studiekompetanse har skolen tilbud om påbygg.

Skolen tilbyr også studieforberedende med helse og studieforberedende med elektro for de som ønsker en praktisk ingeniørutdanning eller helsefaglig høyere utdanning. Det treårige løpet gir deg studiekompetanse til høyskole og universitet med fordypning i teknologifag eller helsefag. Opptak i VG1 sikrer 3-årig utdanning. Det er også mulig å gå idrettsfag som er en aktiv vei mot studiekompetanse.

Per 2024 tilbyr Kvadraturen videregående skole følgende utdanningsprogrammer:
* Elektrofag 
* Helse- og oppvektsfag 
* Hverdagslivstrening 
* Idrettsfag 
* Påbygging til studiekompetanse 
* Studieforberedende m/elektro 
* Studieforberedende m/helse 
* Teknologi- og industrifag 
* I tillegg har skolen karriere klasser og jobbskole for voksne elever samt er i ferd med å bygge opp en egen opplæring innen modulstrukturert opplæring for voksne.   

## Referanser


## Eksterne lenker
*
Ayurveda

**Ayurveda** (fra sanskrit आयुर्वेद *āyurveda* på norsk: «lære om livet») er **indisk tradisjonell medisin**, som også omtales som **ayurvedisk medisin**, en tradisjonell førvitenskapelig helsefilosofi utviklet på det indiske subkontinent. Ayurveda antas å være det eldste helhetlige helsesystem som i dag praktiseres i utstrakt grad.

Ayurveda er særlig utbredt i India, Sri Lanka og Nepal. I vestlige land er det klassifisert blant kosttilskudd eller blant alternative behandlingsformer. I āyurveda inngår inntak av ulike matvarer som tilhengere regner å ha helsebringende effekt. Blant disse er yoghurt, banan, agurk og vannmelon, til rett tid av døgnet samt renseteknikker (bruk av tungeskrape, neseskylling, yogaøvelser, pusteteknikker, samt en vannteknikk kalt halvbad). I āyurveda fokuseres det, i likhet med i kinesisk medisin, på å bevare «den vitale energien» i mennesket. 

Vitenskapelig forskning har ikke funnet noe som tyder på at ayurvediske preparat har medisinsk effekt utover placeboeffekt. Systematiske undersøkelser av ayurvediske preparat produsert i India har påvist at en stor del av ayurvediske preparat har helseskadelige doser av bly, kvikksølv, kadmium eller arsenikk.

## Status i dag
I India er āyurveda ett av fire parallelle, likeverdige medisinsystemer som alle er anerkjent av staten, og som delvis også finansieres av det offentlige. I tillegg til āyurveda, dreier det seg om vestlig medisin og siddha, unani, samt homøopati. Helsemyndighetene søker å fremme de tradisjonelle medisinformene āyurveda, siddha og unani blant annet av politiske, kulturelle og økonomiske årsaker. Også homøopati søkes fremmet av blant annet økonomiske grunner. Det er etablert offentlig godkjenning for leger innen alle fire systemene. De ulike typer leger utdannes ved forskjellige skoler.

Rammene for en 5-årig, standardisert utdannelse i āyurveda ble vedtatt av den indiske parlamentet i 1970. I dag tilbyr mer enn 100 høyskoler studier i tradisjonell ayurvedisk medisin. Den indiske regjeringen støtter forskning og utdannelse innen āyurveda gjennom mange kanaler. Også i USA gir regjeringen forskningsmidler til dette forskningsområdet gjennom National Center for Complementary and Alternative Medicine.

I en rekke land mottar befolkningen tilbud om tradisjonell medisin i likhet med āyurveda i India. WHOs statistikk viser at 80% av verdens befolkning har dette som sitt primære helsetilbud.
I Sri Lanka er det flere utøvere av āyurveda enn av vestlig medisin.

## Ayurveda i Norge
Maharishi Ayurveda Helsesenter på Mesnali ved Lillehammer har vært i drift siden 1986.

## Referanser




## Eksterne lenker
* āyurveda.no Maharishi Ayurveda Helsesenter